สุรินทร์ พบผู้ป่วยโควิดรายแรก! เป็นแม่ค้าขายชาจากสมุทรสาคร ไทม์ไลน์ชี้ไปเลือกตั้ง อบจ.
สุรินทร์ พบผู้ติดเชื้อโควิดรายแรก! เป็นแม่ค้าขายชาจากสมุทรสาคร ไทม์ไลน์ชี้ไปเลือกตั้ง อบจ. ผู้ว่าฯ จ่อแถลงบ่ายสามโมงนี้
สุรินทร์ พบผู้ติดเชื้อโควิดรายแรก! เป็นแม่ค้าขายชาจากสมุทรสาคร ไทม์ไลน์ชี้ไปเลือกตั้ง อบจ. ผู้ว่าฯ จ่อแถลงบ่ายสามโมงนี้
27 ธ.ค. 2563

สุรินทร์ พบผู้ติดเชื้อโควิดรายแรก! เป็นแม่ค้าขายชาจากสมุทรสาคร ผู้ว่าฯจ่อแถลงบ่ายสามโมงวันนี้
ผู้สื่อข่าวรายงานว่า วันนี้ (27 ธ.ค.63)​ ทีมสาธารสุข ยืนยันผลตรวจผู้ป่วยหญิงชาวสุรินทร์อายุ 32 ปี ที่เดินทางมาจาก จ.สมุทสาคร กลับมาบ้านที่ จ.สุรินทร์ ว่าติดเชื้อไวรัสโคโรนา 2019 (โควิด-19) ซึ่งถือว่าเป็นผู้ป่วยรายแรกของจังหวัดสุริรนทร์ที่ติดเชื้อมาจากที่อื่น
ทั้งนี้ ผู้ว่าราชการจังหวัดสุรินทร์ พร้อมด้วยนายแพทย์สาธารณสุขจังหวัด จะมีการแถลงข่าวกรณีพบผู้ติดเชื้อโควิด ผ่านทางเพจสำนักงานประชาสัมพันธ์จังหวัดสุรินทร์ ในเวลา 15:00 น.วันนี้
สำหรับไทม์ไลน์ผู้ติดเชื้อ ตั้งแต่วันที่ 17-26 ธ.ค.63 ดังนี้
วันที่ 17-18 ธันวาคม 2563
เวลา 07.00- 1800 น. เปิดร้านขายชา ที่ จ.สมุทสาคร ตามปกติ
วันที่ 19 ธันวาคม 2563
เวลา 07.00 -14.30 น. รื้อร้านเนื่องจากยกเลิกสัญญาเช่า เตรียมตัวออกเดินทางกลับ จ.สุรินทร์
เวลา 14.30 น. ออกเดินทางจากร้านโดยรถยนต์ส่วนตัวกับเพื่อน (ผู้ป่วยยืนยัน จ.ตรัง) และเพื่อนผู้หญิงอีก 1 คน ไป รับคุณตาที่หมู่บ้านในมหาชัย
เวลา 15.00 น. ออกเดินทางจากมหาชัย มีบุคคลในรถคันเดียวกัน 4 คน 16.30 น.แวะส่งคุณตาลงที่บางนา 17.00 น. ออกเดินทางจากบางนา มุ่งหน้า จ. สุรินทร์ มีบุคคลในรถคันเดียวกัน 3 คน 23.00 น. แวะพักที่โรงแรมใน อ.นางรอง จ.บุรีรัมย์ โดยทั้ง 3 คน พักห้องเดียวกัน
วันที่ 20 ธันวาคม 2563
เวลา 07.00 น.- เดินทางออกจากโรงแรม
เวลา 08.00 น. แวะกินข้าวร้านข้างทาง (ไม่มีชื่อร้าน) บริเวณปากทางเข้าโรงแรม
เวลา 08.30 น. แวะเที่ยวที่ ปราสาทพนมรุ้ง
เวลา 09.30 น. เดินทางออกจากปราสาทพนมรุ้ง มุ่งหน้า จ.สุรินทร์
เวลา 11.30 น. แวะไปเลือกตั้งที่ จ. สุรินทร์ (ลงจากรถพียงคนเดียว หน่วยเลือกตั้งจัดคูหาสำหรับผู้เดินทางจากต่างจังหวัด ออกจากคนในพื้นที่)
เวลา 12.00-12.30 น. ชนของลงที่บ้านเสร็จ ผู้ป่วยยืนยัน จ.ตรัง และเพื่อนที่มาส่งเดินทางกลับมหาชัย (มีคนช่วยยกของลง 2 คน เป็นคนในหมู่บ้าน ใส่หน้กากอนามัยตลอด) 12.30 น. เป็นต้นไป แยกกักตัวและเว้นระยะห่างจากแม่ และหลาน สังเกตอาการตนเอง
วันที่ 22 ธันวาคม 2563
เวลา 19.00 น. เริ่มมีอาการไข้ไอ มีน้ำมูกปวดตามตัว และปวดศีรษะ (แยกกักตัวเองภายในบ้าน) อยู่บ้านตลอด ไม่ได้ออกจากบ้านไปพื้นที่อื่น
วันที่ 23 ธันวาคม 2563
เวลา 13.00 น. มีอาการไข้ ตัวร้อน ทานยาลดไข้และนอนพักผ่อน (แยกกักตัวเองภายในบ้าน
วันที่ 24 ธันวาคม 2563
เวลา 11.00 น. แยกกักตัวอยู่ภายในที่บ้าน
วันที่ 25 ธันวาคม 2563
เวลา 07.00 น. อสม.แจ้งประสาน รพ.สต. เพื่อขอรับการตรวจรักษา เนื่องจากมีไข้
07.00 น. เตรียมทีมรถโรงพยาบาลออกรับผู้ป่วย 08.30 น. รับตัวเข้าตรวจและรักษาที่ห้องแยกโรค
วันที่ 26-ธ.ค.63 เวลา14.00 น. ผลการตรวจ พบเชื้อโควิด-19 ขณะนี้อยู่ระหว่างกำลังรักษาตัว